CELEX: 32017R0138
Language: hr
Date: 2017-01-16 00:00:00
Title: Provedbena uredba Komisije (EU) 2017/138 оd 16. siječnja 2017. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Raclette de Savoie (ZOZP))

27.1.2017   
            
            
               HR
            
            
               Službeni list Europske unije
            
            
               L 22/6
            
         PROVEDBENA UREDBA KOMISIJE (EU) 2017/138
   оd 16. siječnja 2017.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Raclette de Savoie (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:
   
               (1)
            
            
               U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Raclette de Savoie” u registar objavljen je u Službenom listu Europske unije
                   (2).
            
         
               (2)
            
            
               Dopisom od 23. studenoga 2015. francuska su tijela obavijestila Komisiju da je na temelju članka 15. stavka 4. Uredbe (EU) br. 1151/2012 dvama gospodarskim subjektima s poslovnim nastanom na njihovu državnom području, koji ispunjuju uvjete iz toga članka, odobreno prijelazno razdoblje sa završetkom 31. prosinca 2017. Tijekom nacionalnog postupka prigovora ti su gospodarski subjekti, koji su „Raclette de Savoie” kontinuirano zakonito stavljali na tržište najmanje pet godina prije podnošenja zahtjeva, podnijeli prigovor u pogledu raspona omjera „masnoće u suhoj tvari” u siru i minimalnog udjela osnovnog obroka mliječnih krava koji se mora sastojati od zelenog vlaknastog krmiva. Riječ je o sljedećim gospodarskim subjektima: SCA des producteurs de Reblochon de la vallée de Thônes, Route d'Annecy BP 38, 74230 Thones i GAEC Le Seysselan, Vallod, 74190 Seyssel.
            
         
               (3)
            
            
               Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, naziv „Raclette de Savoie” potrebno je upisati u registar,
            
         DONIJELA JE OVU UREDBU:
   Članak 1.
   Naziv „Raclette de Savoie” (ZOZP) upisuje se u registar.
   Naziv iz prvog stavka odnosi se na proizvod iz razreda 1.3. Sirevi iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Zaštita dodijeljena na temelju članka 1. ne dovodi u pitanje prijelazno razdoblje koje je na temelju odluke od 29. listopada 2015. o odobrenju specifikacije za naziv „Raclette de Savoie”, objavljene 7. studenoga 2015. u Službenom listu Francuske Republike u skladu s člankom 15. stavkom 4. Uredbe (EU) br. 1151/2012, Francuska odobrila gospodarskim subjektima koji ispunjuju uvjete iz toga članka.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. siječnja 2017.
      
         
            Za Komisiju,
         
         
            u ime predsjednika,
         
         Phil HOGAN
         
            Član Komisije
         
      
   
   
      (1)  SL L 343, 14.12.2012., str. 1.
   
   
      (2)  SL C 261, 19.7.2016., str. 16.
   
   
      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).